NÁRODNÁ RADA SLOVENSKEJ REPUBLIKY

**IV. volebné obdobie**

Číslo: 518/2007

### 224a

### Spoločná správa

**výborov Národnej rady Slovenskej republiky o prerokovaní návrhu poslancov Národnej rady Slovenskej republiky Rafaela Rafaja a Jána Slotu na vydanie zákona o príplatku k dôchodku politickým väzňom (tlač 224) vo výboroch Národnej rady Slovenskej republiky v druhom čítaní**

 Výbor Národnej rady Slovenskej republiky pre sociálne veci a bývanie ako gestorský výbor k návrhu poslancov Národnej rady Slovenskej republiky Rafaela Rafaja a Jána Slotu na vydanie zákona o príplatku k dôchodku politickým väzňom (ďalej len „gestorský výbor“) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov túto spoločnú správu výborov Národnej rady Slovenskej republiky:

**I.**

 Národná rada Slovenskej republiky uznesením č. 284 z 22. marca 2007 pridelila návrh poslancov Národnej rady Slovenskej republiky Rafaela Rafaja a Jána Slotu na vydanie zákona o príplatku k dôchodku politickým väzňom prerokovanie týmto výborom:

Ústavnoprávnemu výboru Národnej rady Slovenskej republiky,

Výboru Národnej rady Slovenskej republiky pre financie, rozpočet a menu,

Výboru Národnej rady Slovenskej republiky pre obranu a bezpečnosť,

Výboru Národnej rady Slovenskej republiky pre ľudské práva, národnosti a postavenie žien,

Výboru Národnej rady Slovenskej republiky pre sociálne veci a bývanie.

 Výbory prerokovali predmetný návrh zákona v lehote určenej uznesením Národnej rady Slovenskej republiky.

**II.**

 Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

Návrh zákona odporučili schváliť:

Ústavnoprávny výbor Národnej rady Slovenskej republiky (uznesením č.152 z 24. apríla 2007),

Výbor Národnej rady Slovenskej republiky pre obranu a bezpečnosť (uznesením č. 44 z 24. apríla 2007),

Výbor Národnej rady Slovenskej republiky pre financie, rozpočet a menu (uznesením č.127 z 2. mája 2007),

Výbor Národnej rady Slovenskej republiky pre sociálne veci a bývanie (uznesením č. 49 z 3. mája 2007).

Výbor Národnej rady Slovenskej republiky pre ľudské práva, národnosti a postavenie žien prerokoval návrh zákona dňa 26. apríla, ale neschválil navrhnuté uznesenia, lebo návrhy nezískali súhlas nadpolovičnej väčšiny prítomných členov výboru.

**IV.**

 Výbory Národnej rady Slovenskej republiky, ktoré návrh zákona prerokovali prijali tieto pozmeňujúce a dopĺňujúce návrhy:

1. Pred § 1 sa vkladá označenie „Čl. I.“
2. V § 1 sa vypúšťajú slová „na Slovensku“, pred slová „ sociálnej dávky“ sa vkladá slovo „štátnej“ a na konci sa pripájajú slová „za znevýhodnenie na trhu práce a nižší dôchodok“.

Vypustenie sa navrhuje z dôvodu prebytočnosti . Zozákona vyplýva, že ide o súčasných občanov SR. Slovenská republika je nástupníckym štátom po bývalej ČaSFR, z čoho vyplýva, že v období od februára 1948 do decembra 1989 išlo o tých istých občanov. Zároveň sa spresňuje predmet odškodnenia a to z dôvodu diskriminácie na trhu práce- politickí väzni nemohli zastávať to postavenie na trhu práce, ktoré mali a dostávali po výkone trestu spoločensky a j ekonomicky menej hodnotnú prácu a mzdu, čo rieši navrhovaná kompenzácia. Upresňuje sa, že ide o štátnu sociálnu dávku hradenú zo štátneho rozpočtu.

**Výbor NR SR pre financie, rozpočet a menu**

**Výbor NR SR pre obranu a bezpečnosť**

**Výbor NR SR pre sociálne veci a bývanie**

**Gestorský výbor odporúča schváliť**

1. V § 2 ods. 1 sa slová „osobitného predpisu1“ nahrádzajú slovami „osobitných predpisov1“, slová „uplatnenia nároku na“ nahrádzajú slovami „podania žiadosti o“, pred slová „občanom“ sa vkladá slovo „štátnym“ a poznámka pod čiarou1 sa dopĺňa o text:

„Zákon Národnej rady Slovenskej republiky č. 125/1996 Z. z. o nemorálnosti a protiprávnosti komunistického systému a zákon č. 82/1968 Z. o súdnej rehabilitácii.“.

Kľúčový rehabilitačný zákon č. 119/1990 Zb. nepokrýva všetky skupiny rehabilitovaných politických väzňov najmä skupinu mimosúdne rehabilitovaných. Zároveň ide o spresňujúce zmeny a doplnenia**.**

**Výbor NR SR pre financie, rozpočet a menu**

**Výbor NR SR pre sociálne veci a bývanie**

**Gestorský výbor odporúča schváliť**

1. V § 2 ods. 1 sa slová „osobitného predpisu1“ nahrádzajú slovami „osobitných predpisov1“ a poznámka pod čiarou sa dopĺňa o text:

„zákon č. 82/1968 Zb. a zákon č. 125/1996 Z. z. o nemorálnosti a protiprávnosti komunistického systému.“.

Kľúčový rehabilitačný zákon č. 119/1990 Zb. nepokrýva všetky skupiny rehabilitovaných politických väzňov najmä skupinu mimosúdne rehabilitovaných.

**Výbor NR SR pre obranu a bezpečnosť**

**Gestorský výbor odporúča schváliť**

1. V § 2 ods. 2 sa za slová „sirotský výsluhový dôchodok,“ vkladajú slová „pozostalá po oprávnenej osobe uvedenej v odseku 1 ,slová „uplatnia nárok na“sa nahrádzajú slovami „podania žiadosti o“ a pred slovo „občanom“ sa vkladá slovo „štátnym“.

Vloženie spresňuje vzťah oprávnenej osoby v druhej línii ako pozostalej po blízkej osobe po bývalom politickom väzňovi. Zároveň ide o spresňujúce zmeny a doplnenia.

**Výbor NR SR pre financie, rozpočet a menu**

**Výbor NR SR pre sociálne veci a bývanie**

**Gestorský výbor odporúča schváliť**

1. V § 2 ods. 2 sa za slová „fyzická osoba,“ vkladajú slová „pozostalá po bývalom politickom väzňovi “.

Vloženie spresňuje vzťah oprávnenej osoby v druhej línii ako pozostalej po blízkej osobe po bývalom politickom väzňovi.

**Výbor NR SR pre obranu a bezpečnosť**

**Gestorský výbor odporúča schváliť**

1. V § 3 ods. 3 sa slová „30 % “ nahrádzajú slovami „40 %“.

Ide o spresnenie z dôvodu aktuálnej výšky sirotského dôchodku a sirotského výsluhového dôchodku.

**Výbor NR SR pre financie, rozpočet a menu**

**Výbor NR SR pre sociálne veci a bývanie**

**Gestorský výbor odporúča schváliť**

1. V § 3 sa vypúšťa odsek 4.

Doterajšie odseky 5, 6 a 7 sa označujú ako odseky 4,5 a 6.

Ide o spresnenie z dôvodu vyplácania dôchodkov podľa zákon o sociálnom poistení v spojení so zákonom o príplatku k dôchodku politickým väzňom.

**Výbor NR SR pre financie, rozpočet a menu**

**Výbor NR SR pre sociálne veci a bývanie**

**Gestorský výbor odporúča schváliť**

1. V § 3 ods. 4 (pôvodný 5) sa slovo „nezlučuje“ nahrádza slovom „zlučuje“.

Ide o spresnenie z dôvodu vyplácania dôchodkov podľa zákon o sociálnom poistení v spojení so zákonom o príplatku k dôchodku politickým väzňom.

**Výbor NR SR pre financie, rozpočet a menu**

**Výbor NR SR pre sociálne veci a bývanie**

**Gestorský výbor odporúča schváliť**

1. V § 3 sa vypúšťa odsek 5 (pôvodný 6).

Odsek 6 (pôvodný 7) sa označuje ako odsek 5.

Ide o spresnenie z dôvodu vyplácania dôchodkov podľa zákon o sociálnom poistení v spojení so zákonom o príplatku k dôchodku politickým väzňom.

**Výbor NR SR pre financie, rozpočet a menu**

**Výbor NR SR pre sociálne veci a bývanie**

**Gestorský výbor odporúča schváliť**

1. V § 4 ods. 1 sa slovo „ výške“ nahrádza slovom „sume“.

Ide o legislatívno-technickú úpravu.

**Výbor NR SR pre financie, rozpočet a menu**

**Výbor NR SR pre sociálne veci a bývanie**

**Gestorský výbor odporúča schváliť**

1. V § 4 ods. 2 sa čiarka nahrádza bodkou, vypúšťa doterajší text za čiarkou a pripája sa nová veta, ktorá znie: „Žiadosť sa podáva na tlačive určenom Sociálnou poisťovňou alebo orgánom príslušným na výplatu dôchodku podľa osobitného predpisu.3)“.

Upresňuje sa z dôvodu technického zabezpečenia vyplácania príplatkov k dôchodkom.

**Výbor NR SR pre financie, rozpočet a menu**

**Výbor NR SR pre sociálne veci a bývanie**

**Gestorský výbor odporúča schváliť**

1. V § 4 ods. 3 sa vypúšťa slovo „prvého“, slovo „dňom“ sa nahrádza slovami „odo dňa“ a za slovo „žiadosti“ sa vkladá slovo „príplatok“.

Ide o precizovanie ustanovenia.

**Výbor NR SR pre financie, rozpočet a menu**

**Výbor NR SR pre sociálne veci a bývanie**

**Gestorský výbor odporúča schváliť**

1. V § 4 ods. 4 sa vypúšťajú slová „okrem § 60, 61 až 68 zákona o správnom konaní“ .

Ide o precizovanie ustanovenia.

**Výbor NR SR pre financie, rozpočet a menu**

**Výbor NR SR pre sociálne veci a bývanie**

**Gestorský výbor odporúča schváliť**

1. V § 4 ods. 5 sa slová „60 dní “ nahrádzajú slovami „120 dní“ a vypúšťajú slová „ v mimoriadne zložitých prípadoch možno túto lehotu predĺžiť najviac o 30 dní“.

Upresňuje sa z dôvodu zosúladenia režimu uplatnenia nárokov na poskytovanie príplatkov príslušnými orgánmi podľa osobitných predpisov.

**Výbor NR SR pre financie, rozpočet a menu**

**Výbor NR SR pre sociálne veci a bývanie**

**Gestorský výbor odporúča schváliť**

1. V § 4 odsek 6 znie: „Proti rozhodnutiu Sociálnej poisťovne alebo orgánu príslušného na výplatu dôchodku podľa osobitného predpisu3) o príplatku možno podať opravný prostriedok, o ktorom rozhoduje súd6 ).“.

Poznámka pod čiarou k odkazu 6) znie:

„6) § 250l až 250s Občianskeho súdneho poriadku.

Navrhuje sa možnosť preskúmania rozhodnutia súdom z dôvodu, že podľa primárnej normy OSP- možno napadnúť každé správne rozhodnutie jeho preskúmaním súdom

**Výbor NR SR pre financie, rozpočet a menu**

**Výbor NR SR pre sociálne veci a bývanie**

**Gestorský výbor odporúča schváliť**

1. V § 4 sa vypúšťa odsek 7.

Ide o legislatívno**-**technickú úpravu.

**Výbor NR SR pre financie, rozpočet a menu**

**Výbor NR SR pre obranu a bezpečnosť**

**Výbor NR SR pre sociálne veci a bývanie**

**Gestorský výbor odporúča schváliť**

1. V § 5 odsek 1 znie:

**„(1)** Na úhradu nákladov na príplatok štát poskytuje finančné prostriedky na osobitný účet Sociálnej poisťovne 7) a **na osobitný účet** orgánu príslušnému na výplatu dôchodku podľa osobitného predpisu.8)“.

Poznámky pod čiarou k odkazom 7 a 8 znejú:

„7) § 285 zákona č. 461/2003 Z. z. v znení neskorších predpisov.

 8) § 94 zákona č. 328/2002 Z. z. v znení neskorších predpisov.“.

Ide o legislatívno-technickú úpravu.

**Výbor NR SR pre financie, rozpočet a menu**

**Výbor NR SR pre sociálne veci a bývanie**

**Gestorský výbor odporúča schváliť**

1. Za § 5 sa vkladajú nové čl. II. a III, ktoré znejú“

„Čl. II.

Zákon č. 461/2003 Z. z. o sociálnom poistení v znení zákona č. č. 551/2003 Z. z., zákona č. 600/2003 Z. z., zákona č. 5/2004 Z. z., zákona č. 43/2004 Z. z. zákona č. 186/2004 Z. z., zákona č. 365/2004 Z. z., zákona č. 391/2004 Z. z., zákona č. 439/2004 Z. z. , zákona č. 523/2004 Z. z., zákona č. 721/2004 Z. z., zákona č. 82/2005 Z. z. , zákona č. 244/2005 Z. z. , zákona č. 351/2005 Z. z. , zákona č. 534/2005 Z. z., zákona č. 584/2005 Z. z., zákona č. 310/2006 Z. z., nálezu Ústavného súdu Slovenskej republiky, zákona č. 460/2006 Z. z. , zákona č. 529/2006 Z. z., zákona č. 592/2006 Z. z. a zákona č. 677/2006 Z. z. sa dopĺňa takto:

§ 285 ods. 1 sa dopĺňa písmenom m), ktoré znie:

„m) príplatok k dôchodku podľa osobitného predpisu113b) a na úhradu nákladov spojených s jeho výplatou.“.

Poznámka pod čiarou k odkazu 113b) znie:

„113b) zákon č. ...../2007 Z. z. o príplatku k dôchodku politickým väzňom.“.

Čl. III

1. Zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení zákona č. 447/2002 Z: z.,zákona č. 534/2002 Z. z., zákona č. 463/2003 Z. z., zákona č. 365/2004 Z. z., zákona č. 732/2004 Z. z. a zákona č. 592/2006 Z. z. sa dopĺňa takto:

§ 94 ods. 1 písm. c) sa dopĺňa deviatym bodom, ktorý znie:

„9. príplatok k dôchodku podľa osobitného predpisu39b) a na úhradu nákladov spojených s jeho výplatou,“.

Poznámka pod čiarou k odkazu 39b znie :

„39b) zákon č. ..../2007 Z. z. o príplatku k dôchodku politickým väzňom.“.“.

Doplnenie je potrebné v súvislosti s pôsobnosťou príslušných orgánov podľa osobitných predpisov.

**Výbor NR SR pre sociálne veci a bývanie**

**Výbor NR SR pre financie, rozpočet a menu**

**Gestorský výbor odporúča schváliť**

1. Označenie § 6 sa nahrádza označením Čl. IV. a slová „ 1. júla 2007“ sa nahrádzajú slovami „1.januára 2008“.

Posun účinnosti zákona na začiatok nového roka sa navrhuje z dôvodu lepšieho zapracovania finančných nárokov na štátny rozpočet ako aj zohľadnenia požiadavky Sociálnej poisťovne na pripravenosť systéme vyplácania príplatkov.

**Výbor NR SR pre financie, rozpočet a menu**

**Výbor NR SR pre obranu a bezpečnosť**

**Výbor NR SR pre sociálne veci a bývanie**

**Gestorský výbor odporúča schváliť**

**V.**

 Gestorský výbor na základe stanovísk výborov k  návrhu poslancov Národnej rady Slovenskej republiky Rafaela Rafaja a Jána Slotu na vydanie zákona o príplatku k dôchodku politickým väzňom vyjadrených v ich uzneseniach uvedených pod bodom III. tejto spoločnej správy a v stanoviskách poslancov gestorského výboru vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky uvedený návrh zákona v znení schválených pozmeňujúcich a doplňujúcich návrhov

**s c h v á l i ť .**

**VI.**

Gestorský výbor odporúča hlasovať spoločne o bodoch  1 až  20 uvedených v IV. časti tejto spoločnej správy s návrhom schváliť.

 Gestorský výbor určil spoločného spravodajcu výborov Martu Damborskú na prerokovanie návrhu zákona v druhom a treťom čítaní v Národnej rade Slovenskej republiky

a

informovanie Národnej rady Slovenskej republiky o výsledku rokovania výborov a odôvodniť návrh a stanovisko gestorského výboru.

 Spoločná správa výborov Národnej rady Slovenskej republiky o výsledku prerokovania predmetného návrhu zákona vo výboroch Národnej rady Slovenskej republiky v druhom čítaní bola schválená uznesením Výboru Národnej rady Slovenskej republiky pre sociálne veci a bývanie č. 52 z 3. mája 2007. Týmto uznesením výbor zároveň poveril spravodajcu predložiť návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky v znení neskorších predpisov.

# Bratislava 3. mája 2007

# Jozef Halecký v. r.

**predseda výboru**